Zlatý fond SME

Život má múdrosť. Aforizmy

Rudolf Dilong

Copyright © 2009 Petit Press

Copyright ePub version © 2012 iAdverti

Copyright © 2013 Zlatý fond denníka SME

All rights reserved.

Tento dokument je chránený autorským zákonom. Na Zlatom fonde denníka SME uverejnené s láskavým súhlasom dedičov Rudolfa Dilonga.

Ďakujeme digitalizátorom: Viera Studeničová, Michal Garaj, Nina Dvorská, Karol Šefranko

ISBN 978-80-89278-69-5

Finálna úprava elektronickej verzie Dibuk, s. r. o., 2013

Ukážka z elektronickej knihy

formát EPUB

Pôvodná publikácia

Rudolf Dilong Stlmené slovíčko. Aforizmy a epigramy. Vydavateľstvo Matice slovenskej Martin 2008 74. Mgr. Peter Cabadaj napísal doslov. Vlasta De Riggová zodpovedná redaktorka.

Bibliografické poznámky

Realizované s podporou Ministerstva kultúry Slovenskej republiky.

Po prvý raz vyšlo: Dobrá kniha 1974

Život má múdrosť. Aforizmy

Bolesť gravituje ku mne, som pre ňu jedným stredom sveta. Poteš ma, Bože, poteš a povedz mi, kto ním nie je.

— — —

Ľahko je byť dieťaťom nezbedným, nemilovať kríž, búriť sa proti utrpeniu a kričať, keď nás to bolí. Ale byť vrednatým Jóbom, vyhodeným z domu a modliť sa i na smetisku, na to treba byť dieťaťom Božím.

— — —

Ľudia na kríži zomierajú dvojako: jedni len s bolesťou, druhí s tvárou Krista.

— — —

Naše ruky sú bezvládne, keď ich máme zdvihnúť k sláve Božej. Pane Bože, aké to boli dobité ruky, tie zdvihnuté k nebu z kríža na Golgote!

— — —

Byť blaženým — znamená mať pokoj. Ale nie teraz.

— — —

Čítal som kedysi o ruži dve mienky; jedna hovorí: aká škoda, že spolu s ružou sú aj tŕne; druhá hovorí: aký je dobrý Pán Boh, že k tŕňom nám vždy dáva aj ruže.

— — —

Čo je zaucho? Koniec ruky, ktorý je závislý od pohybu celej ruky. A čo je pohladenie? Koniec ruky, ktorej pohyb je závislý od srdca.

— — —

Každé more musí mať brehy. Aj more žiaľu.

— — —

Keď sa dívam na svet, Bohu rozumiem celkom dobre. Ale keď vidím, ako ide svet, nerozumiem ľuďom.

— — —

Mnohí ľudia sú dnes všetkým presýtení. Len tým nie, že sa držia diablovho chvosta.

Koniec ukážky